ອະດີດຜູ້ນຳ ຜະເດັດການ 'Baby Doc' Duvalier ຂອງເຮຕີ ເສຍຊີວິດແລ້ວ
ຊາວ​ເຮ​ຕີ​ຈຳນວນ​ນຶ່ງ​ ໄດ້​ຢື່ນຄຳ​ຮ້ອງ​ຟ້ອງ​ຕໍ່​ສານ ກ່າວ​ຫາ​ ທ່ານ Duvalier ​ໃນ​ຂໍ້​ຫາ ລະ​ເມີດ​ສິດທິ​ມະນຸດ ແລະ ບັນ​ດານັກ​ວິຈານ ​ກ່າວ​ຫາທ່ານວ່າ ໃຊ້ຊີວິດ​​ແບບ​ຟຸມ​ເຟືອຍ.
ອະດີດຜູ້ນຳຜະເດັດການ Jean-Claude Duvalier ຂອງ ປະເທດເກາະເຮຕີ ເສຍຊີວິດແລ້ວ ຍ້ອນຫົວໃຈວາຍ ລວມ ອາຍຸໄດ້ 63 ປີ ທະນາຍຄວາມຂອງທ່ານ Duvalier ກ່າວວ່າ ອະດີດຜູ້ນຳ ທີ່ເອີ້ນກັນໃນອີກຊື່ນຶ່ງວ່າ   ໄດ້ເສຍຊີວິດ ຢູ່ບ້ານພັກສ່ວນຕົວໃນນະຄອນຫລວງ Port-au-Prince ເມື່ອວັນເສົາວານນີ້ ໃນປີ 1971 ທ່ານ Duvalier ໄດ້ຂຶ້ນມາເປັນຜູ້ນຳທີ່ມີອາຍຸນ້ອຍ ທີ່ສຸດຄົນນຶ່ງຂອງໂລກ ຊຶ່ງຕອນນັ້ນທ່ານມີອາຍຸພຽງ 19 ປີ ຫຼັງ ຈາກພໍ່ຂອງທ່ານ ຄື ທ່ານ Francois  Duvalier ໄດ້ເສຍຊີວິດ ທ່ານ Francois Duvalier ທ່ານໝໍທີ່ຫັນມາເປັນ ນັກການເມືອງ ໄດ້ປົກຄອງປະເທດເຮຕີ ຕັ້ງແຕ່ປີ 1957 ຈົນຮອດ 1971 ຄືກັນກັບບິດາ ລູກຊາຍໜຸ່ມ Duvalier ກໍໄດ້ປົກຄອງປະເທດແບບຜະເດັດການ ບັງຄັບ ໃຊ້ອຳນາດດ້ວຍການຊ່ວຍເຫຼືອຈາກກອງກຳລັງຕຳຫລວດລັບ ທີ່ເອີ້ນວ່າ   ທີ່ປະຊາຊົນຍ້ານກົວ ແລະຖືກກ່າວໂທດສຳຫລັບການເສຍຊີວິດ ແລະ ການຫາຍສາບສູນ ຂອງປະຊາຊົນຫຼາຍພັນຄົນ Jean-Claude Duvalier ຜູ້ທີ່ເອີ້ນຕົວເອງວ່າ ໄດ້ຖືກໂຄ່ນລົ້ມໃນການລຸກຮື້ຂຶ້ນຂອງປະຊາຊົນໃນປີ 1986 ຜູ້ກ່ຽວໄດ້ຫລົບໜີໄປຢູ່ ປະເທດຝຣັ່ງ ຈົນຮອດຕົ້ນປີ 2011 ເວລາຜູ້ກ່ຽວໄດ້ກັບຄືນໄປເຮຕີ ໂດຍບໍ່ໄດ້ປະກາດ ໃຫ້ຮູ້ລ່ວງໜ້າ ຫຼັງຈາກທີ່ໄດ້ກັບຄືນບ້ານເກີດບໍ່ດົນ ລາວໄດ້ຖືກກ່າວຟ້ອງໃນຂໍ້ຫາສໍ້ລາດ ບັງຫລວງ ຍັກຍອກເງິນ ແລະໃຊ້ອຳນາດໃນທາງທີ່ຜິດ ໃນລະຫວ່າງ ການປົກຄອງທີ່ ໂຫດຫ້ຽມ ລະຍະ 15 ປີນັ້ນ ຊາວເຮຕີຈຳນວນນຶ່ງ ໄດ້ຢື່ນຄຳຮ້ອງຟ້ອງຕໍ່ສານ ກ່າວຫາລາວໃນຂໍ້ຫາ ລະເມີດສິດທິ ມະນຸດ ບັນດານັກວິຈານ ໄດ້ກ່າວຫາ ທ່ານ Duvalier ແລະຄອບຄົວຂອງທ່ານ ວ່າໄດ້ ໃຊ້ຊີວິດແບບຟຸມເຟືອຍ ໃນຂະນະທີ່ບໍ່ໄດ້ເຮັດຫຍັງຫຼາຍເລີຍ ເພື່ອຫຼຸດຜ່ອນຄວາມທຸກ ຍາກ ແລະ ຄວາມກືກໜັງສື ຂອງຊາວເຮຕີ ລາວຍັງຖືກກ່າວຫາວ່າ ລັກເອົາເງິນຫຼາຍ ລ້ານດອລລ່າ ຈາກຄັງຫຼວງອີກດ້ວຍ